**GEOGRAFIJA, 9. razred, 2. teden** (23. 3. – 27. 3. 2020)

1. **šolska ura: PODNEBJE IN RASTLINSTVO ALPSKIH POKRAJIN**

* Snov je večinoma zgolj ponovitev že usvojenega znanja.
* V **učbeniku** na **str. 93-94** si **preberite** snov o **podnebju Alpskih pokrajin**. Spoznajte razliko med podnebjem dolin in visokogorij.
* V **učbeniku** na **str. 94** si **preberite** snov o **rastlinskih višinskih pasovih**. To snov smo že obravnavali pri rastlinstvu Slovenije, tako da jo zgolj ponovite.
* **Prepišite besedilo** o podnebju in rastlinstvu Alpskih pokrajin **v zvezek** (zapis najdete na naslednji strani).
* **Preverite svoje znanje** s pomočjo spletnih vsebin:
  + V **spletnem učbeniku** <https://eucbeniki.sio.si/geo9/2635/index.html> preberite snov o **podnebju in rastlinstvu Alpskih pokrajin**. Preglejte vse strani v zavihku **STRANI** (od str. 137 do 144) in **rešite vse naloge**.

1. **šolska ura: POSELITEV IN GOSPODARSTVO ALPSKIH POKRAJIN**

* **Za motivacijo**: odgovorite na spodnjih šest vprašanj. Iz dobljenih prvih črk odgovorov sestavite besedo. Črko pri četrtem vprašanju uporabite dvakrat. Kaj dobite?
  + Gorovje v Evropi, sega tudi v SZ del Slovenije.
  + Priimek človeka, ki je na vrhu Triglava postavil stolp.
  + Ima obliko črke U.
  + Kako rečemo višini npr. neke gore ali kraja od morske gladine do vrha?
  + Imenujte planoto v alpskih pokrajinah, ki je znana tudi po tekmovanjih v biatlonu in smučarskih tekih!
  + Tuje ime za temperaturni obrat.
* V **učbeniku** na **str. 94-95** si **preberite** snov o **poselitvi** Alpskih pokrajin.
* V **učbeniku** na **str. 95-97** si **preberite** snov o **gospodarstvu** Alpskih pokrajin. Spoznajte, kaj je to **planinsko pašništvo ali planšarstvo**. Raziščite, katera mesta imajo razvita **industrijo**. Razmislite o **prometni oviranosti** ter pomenu predora Karavanke. Obnovite znanje o **gorskem turizmu**.
* V **učbeniku** na **st. r97** si **preberite** snov o **varstvu naravne in kulturne dediščine.** Obnovite znanje o pomenu **Triglavskega narodnega parka**. Njegovo **lego** si oglejte na **ročnem zemljevidu Slovenije**.
* **Prepišite besedilo** o poselitvi in gospodarstvu Alpskih pokrajin **v zvezek** (zapis najdete na 3. strani tega dokumenta).
* **Preverite svoje znanje**:
  + V **učbeniku** na **str. 98** preberite **povzetek** o Alpskih pokrajinah. Nato obrnite na **str. 97** in **odgovorite na vprašanja**, ki se nahajajo spodaj.
  + V **spletnem učbeniku** <https://eucbeniki.sio.si/geo9/2634/index.html> preberite snov o **poselitvi in gospodarstvu Alpskih pokrajin**. Preglejte vse strani v zavihku **STRANI** (str. 145-152) in **rešite vse naloge**.
* **Dodatno znanje, zabava:** oglejte si **enega od filmov o Kekcu**. Zlasti bodite pozorni na prikaz planinskega pašništva. ☺

**Ob vrnitvi v šolo imate predstavitve svojih krajev:** Mojstrana, Bohinjska Bistrica, Bovec, Kranjska Gora, Jesenice.

Vse učence 9. razreda lepo prosim, da mi do **četrtka, 26. 3. 2020**, na elektronski naslov [nejka.omahen@osferdavesela.si](mailto:nejka.omahen@osferdavesela.si) preko svojega ali elektronskega naslova svojih staršev napišete nekaj besed o tem, kako napredujete z delom pri geografiji, ali je delo prezahtevno, česa bi si še želeli … Hvala!

1. šolska ura: zapis v zvezek

**Podnebje in rastlinstvo Alpskih pokrajin**

Značilno je **gorsko podnebje**:

* Pomembne so podnebne razlike med alpskimi dolinami in visokogorjem.
* Temperature se znižujejo z nadmorsko višino
* Poleti so temperaturne razlike med dolino in vrhovi zelo velike.
* Pozimi so temperaturne razlike med dolino in vrhovi manjše, ob temperaturnem obratu je lahko celo hladneje v dolini
* Količina padavin se znižuje od zahoda (zahodni in južni deli Julijskih Alp) proti vzhodu.

**Rastlinstvo alpskih pokrajin**

Zaradi temperaturnih razlik med dolinami in vrhovi so se oblikovali višinski rastlinski pasovi: *glej skico v zvezku pri snovi o rastlinstvu Slovenije in U, str. 94.*

**Senožet:** gorski travnik, ki se kosi navadno enkrat na leto. Seno spravljajo v senikih.

1. šolska ura: zapis v zvezek

**Poselitev in gospodarstvo Alpskih pokrajin**

**Poselitev**

* **Zelo redka poselitev.**
* Le na dnu glavnih dolin in manjših kotlin.
* Prevladujejo **gručasta naselja**.
* Staranje prebivalstva in odseljevanje iz krajev na odročnih legah.
* Še največ prebivalcev predstavljajo **občasni izletniki in turisti**, ki se naselijo v planinskih domovih in počitniških hišicah.

**Gospodarstvo:**

* **Kmetijstvo:**
  + Za poljedelstvo slabe možnosti (podnebje, relief).
  + Pomembna je živinoreja – **planinsko pašništvo** ali planšarstvo.
  + Danes so številna pastirska bivališča spremenjena v počitniška.
* **Industrija:**
  + Večji industrijski središči sta le **Jesenice** in **Tržič**. Prebivalstvo je zaposleno v drugih pokrajinah, npr. v Ljubljanski kotlini.
* **Promet:**
  + Prometna neprehodnost.
  + Prelazi: **Vršič**, **Korensko sedlo**, **Ljubelj**, **Jezersko**.
  + **Predor Karavanke**.
  + Prebivalstvo alpskih pokrajin je bilo kljub prometnim oviram že od nekdaj močno povezano z območji na avstrijskem Koroškem in v Italiji.
* **Turizem:**
  + Pozimi se ukvarjajo z zimskimi športi (smučanje, tek, ogled skokov, sankanje ...).
  + Poleti hodijo v gore, se kopajo v jezerih, aktivnosti na rekah ...
  + **Kranjska Gora**, **Bovec**

**Varstvo narave:**

* Območje **Triglavskega narodnega parka** (današnji obseg 1981).
* Manjši krajinski parki v Kamniško-Savinjskih Alpah in Karavankah.